Iskandar Syah Ismail

Iskandar Syah Ismail (lahir 7 Januari 1976) ialah seorang Doktor Badut (Clown Doctor), penterjemah sambilan dan juga penulis yang kreatif dan aktif. Beliau adalah pengasas yang menubuhkan pertubuhan amal Red Bubbles. 

RED BUBBLES atau nama lainnya Persatuan Penghibur Kanak-kanak Buih Merah KL & Selangor adalah sebuah Pertubuhan Bukan Kerajaan (NGO) yang ditubuhkan sekitar April 2011. Ia berdaftar bawah Jabatan Pendaftaran Pertubuhan dengan nombor pendaftaran: 2095-11-WKL. Misi Red Bubbles adalah bagi menghibur pesakit kanak-kanak di hospital terutamanya kanak-kanak pesakit kanser. Lupa sejenak kesakitan.

 Pendidikan 
Iskandar Syah Ismail memegang Ijazah Sarjana Muda dalam Kejuruteraan Kimia di Universiti Bradford, England. Pada tahun 2003 beliau menghadiri kursus Caring Clown di Clown Camp di Universiti Wisconsin-La Crosse, Amerika Syarikat.

Pada tahun 2005, sekali lagi beliau ke Maine, Amerika Syarikat bagi berguru dengan Avner Eisenberg dan Julie Goell dalam bidang Eccentric Performing.TheStar Clowning for Health. Capaian 18 Februari 2013

Dan pada tahun 2013, beliau mendalami ilmu theatre clowning daripada Aitor Basauri.

 Kerjaya 
Beliau memulakan kerjaya sebagai Doktor Badut sejak tahun 2004.

Di samping itu, beliau juga terlibat dalam aktiviti menterjemah buku. Antara buku yang beliau terjemah ialah:
 Leaving Microsoft to Change The World (Terbitan PTS Professional Publishing Sdn Bhd Oktober 2011)Leaving Microsoft to Change the World | Portal PTS . Capaian 18 Februari 2013
 Huyan dan Mimpy (Terbitan PTS Litera Utama Sdn Bhd November 2011)

 Kerja Amal 
Selain daripada itu, beliau juga mengusahakan projek perpustakaan di rumah anak yatim sejak tahun 2008. Sehingga kini sebanyak 19 buah perpustakaan di rumah anak yatim sudah ditubuhkan di seluruh Malaysia.

Rujukan

Kategori:Kelahiran 1976
Kategori:Penulis Malaysia
Kategori:Penterjemah Malaysia